ananddey/assamese-wiki-corpus huggingface dataset:
ৰাৰা ৰাষ্ট্ৰীয় উদ্যান

ৰাৰা ৰাষ্ট্ৰীয় উদ্যান নেপালৰ হিমালয়ৰ এক সংৰক্ষিত অঞ্চল আৰু ১৯৭৬ চনত প্ৰতিষ্ঠা কৰা হয়। মুগু আৰু জুমলা জিলাত ১০৬ বৰ্গ কিলোমিটাৰ (৪১ বৰ্গমাইল) অঞ্চল সামৰি এই ৰাষ্ট্ৰীয় উদ্যান, ই দেশখনৰ আটাইতকৈ সৰু ৰাষ্ট্ৰীয় উদ্যান। ইয়াৰ মূল বৈশিষ্ট্য হৈছে ২,৯৯০ মিটাৰ (৯,৮১০ ফুট) উচ্চতাত থকা ৰাৰা হ্ৰদ। নেপালৰ হুমলা–জুমলা অঞ্চলৰ অনন্য উদ্ভিদ আৰু প্ৰাণীক সুৰক্ষাৰ বাবে এই উদ্যানখন প্ৰতিষ্ঠা কৰা হৈছিল।

ৰাৰা হ্ৰদৰ দক্ষিণ দিশৰ চুচেমাৰা শৃংগত এই উদ্যানখনৰ উচ্চতা ২,৮০০ মিটাৰ (৯,২০০ ফুট)ৰ পৰা ৪,০৩৯ মিটাৰ (১৩,২৫১ ফুট)লৈকে। উত্তৰ দিশত ৰুমা কাণ্ড আৰু মালিকা কাণ্ডৰ শৃংগবোৰে আলপাইন মিঠা পানীৰ হ্ৰদটো সৃষ্টি কৰিছে‍, যিটো নেপালৰ আটাইতকৈ ডাঙৰ হ্ৰদ যাৰ পৃষ্ঠভাগ ১০.৮ কিলোমিটাৰ (৪.২ বৰ্গমাইল) আৰু সৰ্বোচ্চ গভীৰতা ১৬৭ মিটাৰ (৫৪৮ ফুট)। ই ডিম্বাকাৰ আকৃতিৰ আৰু ইয়াৰ পূব–পশ্চিম অক্ষৰ দৈৰ্ঘ্য ৫ কিলোমিটাৰ (৩.১ মাইল) আৰু প্ৰস্থ ৩ কিলোমিটাৰ (১.৯ মাইল) আৰু ইয়াৰ পানী নিজাৰ খোলা হৈ মুগু-কৰ্ণালী নদীলৈ যায়। গ্ৰীষ্মকাল উষ্ণ, কিন্তু জুন মাহৰ পৰা আগষ্টলৈকে বাৰিষাৰ বতৰ, যাৰ বাবে ৰাৰা ৰাষ্ট্ৰীয় উদ্যানলৈ যাত্ৰা কৰাটো কঠিন হৈ পৰে।

গছ-গছনি

ৰাৰা ৰাষ্ট্ৰীয় উদ্যান উদ্ভিদ আৰু প্ৰাণীৰে‍ সমৃদ্ধ, উদ্যানখনত ১০৭০বিধ উদ্ভিদ প্ৰজাতি পোৱা যায়। উদ্ভিদ সাধাৰণতে নাতিশীতোষ্ণ আৰু উপ-আলপাইন আৰু উচ্চতাৰ ওপৰত নিৰ্ভৰশীল। ১৯৭৯ চনত ভেকুলী প্ৰজাতি Paa raricaক প্ৰথমবাৰৰ বাবে এই হ্ৰদটোৰ স্থানীয় প্ৰাণী বুলি লিপিৱদ্ধ কৰা হৈছিল।

পৰিৱেশৰ সমস্যা

অতিমাত্ৰা চৰণীয়া পথাৰ আৰু মলত্যাগৰ ফলত ৰাষ্ট্ৰীয় উদ্যান সংৰক্ষণ বিষয়াসকলে হ্ৰদটো সংৰক্ষণৰ বাবে প্ৰত্যাহ্বানৰ সন্মুখীন হৈছে। স্থানীয় লোকে কাঠৰ বাবে‍ আৰু ইন্ধনৰ বাবে গছ কাটি থকা দেখা যায়, যিটো ৰাৰা সংৰক্ষণৰ বাবে এক সমস্যা। লগতে উৎসৱৰ সময়ত দৰ্শনাৰ্থী আৰু স্থানীয় লোকে বহু পৰিমানে জাৱৰ-জোথৰ সৃষ্টি কৰাৰ ফলত পানী প্ৰদূষিত হৈছে৷

তথ্যসূত্ৰ

শ্ৰেণী:ৰাষ্ট্ৰীয় উদ্যান
শ্ৰেণী:নেপাল
শ্ৰেণী:নেপালৰ ৰাষ্ট্ৰীয় উদ্যান
চিতল মাছ

চিতল মাছ প্ৰধানকৈ ভাৰত, বাংলাদেশ, নেপাল আৰু পাকিস্তান প্ৰভৃতি দেশৰ সিন্ধু, গংগা, ব্ৰহ্মপুত্ৰ, মহানদী আদি বিভিন্ন নদীৰ অৱবাহিকা অঞ্চলতপোৱা যায়। ইংৰাজীত ইয়াক এবিধ নাইফ-ফিছ (knifefish) অথবা ইণ্ডিয়ান ফেডাৰবেক (Indian featherback) বুলিও জনা যায়। চিতল মাছৰ বৈজ্ঞানিক নাম ছিতলা ছিতলা (Chitala chitala)।

বৰ্ণনা

চিতল মাছ দীঘলে খুব বেছি ১২২ ছে.মি.-লৈকে হোৱা দেখা যায়, কিন্তু সাধাৰণতে ইয়াক ৭৫ ছে.মি. দীঘল হোৱাহে দেখা যায়। মাছটোৰ ৰং ৰূপালী। তদুপৰি ইয়াৰ নেজৰ ফালে কিছুমান ঈষৎ ক'লা বৰণীয়া ফোট থাকে। ইয়াৰ লগত বহুত মিল থকা অন্য এক নিকট-সম্পৰ্কীয় প্ৰজাতি Chitala ornata - ৰ ক্ষেত্ৰত এই ফোটবোৰ চকু আকৃতিৰ হোৱা দেখা যায়। এই দুই প্ৰজাতিৰ মাছে চিনাক্তকৰণৰ সময়ত সততে বিভ্ৰান্তিৰ সৃষ্টি কৰা দেখা যায়।

তথ্য উৎস

বাহ্যিক সংযোগ

link=|alt=| Media related to Chitala chitala at Wikimedia Commons
link=|alt=| Data related to Chitala chitala at Wikispecies
শ্ৰেণী:মাছ
চাঁওতালি ভাষা

চাঁওতালি বা সাঁওতালি, চাঁওতালী, সান্থালী ভাষা হ'ল অষ্ট্ৰো-এছীয় ভাষাপৰিবাৰৰ চাঁওতালি উপপৰিবাৰৰ এটি ভাষা। হো আৰু মুণ্ডাৰী ভাষাৰ লগত ইয়াৰ মিল আছে। ২০০১ চনৰ লোকপিয়ল অনুসৰি ভাৰতত প্ৰায় ৫৯ লাখ ৪০ হাজাৰ চাঁওতালিভাষী মানুহে বসবাস কৰে। ইয়াৰোপৰি বাংলাদেশত এই ৰ জনসংখ্যা ২০১১ চনৰ গণনা অনুযায়ী প্ৰায় ২ লাখ ২৫ হাজাৰ আৰু নেপালত ৪৯ হাজাৰ ৯০০। ভূটানতো কিছু পৰিমাণে চাঁওতালি ভাষাৰ মানুহ আছে। বেছি ভাগ চাঁওতালিভাষী মানুষ ভাৰতৰ ঝাড়খণ্ড, অসম, বিহাৰ, ওড়িশা, ত্ৰিপুৰা আৰু পশ্চিমবংগ ৰাজ্যত বাস কৰে। চাঁওতালি ভাষাৰ নিজস্ব লিপি আছে, যাৰ নাম অল চিকি লিপি। অৱশ্যে বঙালী লিপি, ওড়িয়া লিপি, ৰোমান লিপি আৰু দেৱনাগৰী লিপিৰেও এই ভাষা লিখা হয়।

বাহ্যিক সংযোগ

তথ্যসূত্ৰ

শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:অসমৰ ভাষা আৰু লিপি
শ্ৰেণী:পোখালি (ভাষা)
শ্ৰেণী:চাঁওতাল
শ্ৰেণী:বাংলাদেশৰ ভাষা
শ্ৰেণী:ঝাৰখণ্ড
শ্ৰেণী:পশ্চিমবংগ
মালিকা-ই-জাহান

মালিকা-ই-জাহান ("বিশ্বৰ ৰাণী") আছিল চুলতান আলাউদ্দিন খালজীৰ প্ৰথম আৰু মুখ্য পত্নী,মালিকা-ই-জাহান দিল্লী চুলতান ৰাজ্য শাসন কৰা খিলজী বংশৰ আটাইতকৈ শক্তিশালী শাসক। আলাউদ্দিনৰ পূৰ্বপুৰুষ আৰু পিতৃৰফালৰপৰা ককাক খিলজী বংশৰ প্ৰতিষ্ঠাপক চুলতান জালালুদ্দিন খিলজীৰ কন্যা।

পৰিয়াল আৰু বংশ

মালিকা-ই-জাহান আছিল দিল্লী চুলতানত্ব শাসন কৰা খিলজী বংশৰ প্ৰতিষ্ঠাপক আৰু প্ৰথম চুলতান জালালুদ্দিন খিলজীৰ কন্যা। মালিকা-ই-জাহান উপাধি জালালুদ্দিনৰ মুখ্য পত্নী তেওঁৰ মাকৰো আছিল। যথেষ্ট অভিলাষী ভদ্ৰমহিলা আছিল আৰু চুলতানৰ ওপৰত তেওঁৰ যথেষ্ট প্ৰভাৱ আছিল। সমসাময়িক ৰাজনীতিতো তেওঁ বহু পৰিমাণে প্ৰভাবিত কৰিছিল। মালিকা-ই-জাহানৰ কমেও তিনিজন ভাতৃ আছিল: খান-ই-খান, অৰ্কালী খান আৰু কাদৰ খান। তেওঁৰ ভৱিষ্যত স্বামী আলাউদ্দিন জালালুদ্দিনৰ ডাঙৰ ভাতৃ শ্বিহাবুদ্দিন মাছুদৰ ডাঙৰ পুত্ৰ আছিল আৰু মালিকা-ই-জাহানক আলাউদ্দিনৰ প্ৰথম খুলশালীয়েক কৰি তুলিছিল। পিতৃৰ মৃত্যুৰ পাছত আলাউদ্দিনক জালালুদ্দিনে ডাঙৰ-দীঘল কৰিছিল। তেওঁৰ সৰু ভাতৃ আলমাছ বেগেও জালালুদ্দিনৰ এগৰাকী কন্যাক বিয়া কৰাইছিল।

বিবাহ

১২৯০ চনৰ খালজী বিপ্লৱৰ বহু আগতেই মালিকা-ই-জাহানে আলাউদ্দিনক বিয়া কৰাইছিল। কাৰণ ১২৯০ চনত যেতিয়া জালালুদ্দিন দিল্লীৰ চুলতান হয়, তেতিয়া তেওঁক আমিৰ-ই-তুজুক (আনুষ্ঠানৰ মাষ্টাৰৰ সমতুল্য) হিচাপে নিযুক্তি দিয়া হয়, আনহাতে আলমাছ বেগক আখুৰ-বেগ (ঘোঁৰাৰ মাষ্টাৰৰ সমতুল্য) পদ দিয়া হয়। বিয়াখন সুখৰ নাছিল; মালিকা-ই-জাহানে চুলতানৰ কন্যা হোৱাৰ বাবে গৌৰৱ কৰিছিল, আৰু অহংকাৰী আচৰণৰ বাবে আলাউদ্দিনে তেওঁক অৱহেলিত কৰিছিল। ৰাজকুমাৰীয়ে তেওঁক আধিপত্য বিস্তাৰ কৰিবলৈ চেষ্টা কৰাৰ সময়ত তেওঁৰ সৈতে কাজিয়া হৈছিল আৰু তেওঁৰ দ্বিতীয় পত্নী আলপ খানৰ ভগ্নী মাহৰুৰ প্ৰতি মুকলি ঈৰ্ষা আৰু অৱজ্ঞা প্ৰদৰ্শন কৰিছিল। চুলতানৰ ওপৰত শাহুৱেকৰ প্ৰভাৱৰ ভয়ত আলাউদ্দিনে পত্নীৰ বিৰুদ্ধে কোনো অভিযোগ উত্থাপন কৰা নাছিল। ১২৯৬ চনত আলাউদ্দিনে জালালুদ্দিনক হত্যা কৰি ৰাজপাট দখল কৰে আৰু নিজকে দিল্লী চুলতানৰ নতুন চুলতান বুলি ঘোষণা কৰে। মালিকা-ই-জাহানে পিতৃৰ হত্যাৰ বাবে স্বামীক কেতিয়াও ক্ষমা কৰা নাছিল।

তথ্যসূত্ৰ

শ্ৰেণী:মোগল সাম্ৰাজ্য
পিনক'ড

ডাক সূচকাংক বা পিনক'ড বা পিন নং ( চমুকৈ PIN) ভাৰতীয় ডাক বিভাগৰ ডাকঘৰ সূচোৱা ব্যৱস্থা। প্ৰতিটো পিনক'ডত ৬টা সংখ্যা থাকে। পিনক'ড ব্যৱস্থা ১৯৭২ চনৰ ১৫ আগষ্টত প্ৰৱৰ্ত্তন কৰা হৈছিল।

গঠন

ভাৰতত ৮টা অসামৰিক আৰু ১টা সামৰিক পিনক'ড অঞ্চল আছে। পিনক'ডৰ প্ৰথম সংখ্যাটোৱে এই ৯টা অঞ্চলৰ কোন অঞ্চলত ঠিকনাটো অৱস্থিত তাক সূচায়। দ্বিতীয় সংখ্যাটোৱে মূখ্য অঞ্চলৰ উপ-অঞ্চলৰ অৱস্থিতি দেখুৱায়। তৃতীয় সংখ্যাটোৱে ডাক-জিলাৰ অৱস্থান আৰু শেষৰ তিনিটা সংখ্যাই বিশেষ এটা ডাকঘৰ সূচায়।

পিনক'ড আৰু ডাক চক্ৰৰ তালিকা

পিনক'ডৰ প্ৰথম ২/৩ টা সংখ্যা
ডাক চক্ৰ
১১
দিল্লী
১২ আৰু ১৩
হাৰিয়ানা
১৪ আৰু ১৫
পঞ্জাব
১৬
চণ্ডিগড়
১৭
হিমাচল প্ৰদেশ
১৮ আৰু ১৯
জম্মু আৰু কাশ্মীৰ
২০ৰ পৰা ২৮
উত্তৰ প্ৰদেশ/উত্তৰাখণ্ড
৩০ৰ পৰা ৩৪
ৰাজস্থান
৩৬ৰ পৰা ৩৯
গুজৰাট
৪০
গোৱা
৪০ৰ পৰা ৪৪
মহাৰাষ্ট্ৰ
৪৫ৰ পৰা ৪৮
মধ্যপ্ৰদেশ
৪৯
ছত্তীসগড়
৫০ৰ পৰা ৫৩
অন্ধ্ৰপ্ৰদেশ
৫৬ৰ পৰা ৫৯
কৰ্ণাটক
৬০ৰ পৰা ৬৪
তামিলনাডু
৬৭ৰ পৰা ৬৯
কেৰালা
৬৮২
লক্ষদ্বীপ
৭০ৰ পৰা ৭৪
পশ্চিমবংগ
৭৪৪
আন্দামান নিকোবৰ দ্বীপপুঞ্জ
৭৫ৰ পৰা ৭৭
উৰিষ্যা
৭৮
অসম
৭৯
অৰুণাচল প্ৰদেশ
৭৯৩, ৭৯৪, ৭৮৩১২৩
মেঘালয়
৭৯৫
মণিপুৰ
৭৯৬
মিজোৰাম
৭৯৯
ত্ৰিপুৰা
৮০ৰ পৰা ৮৫
বিহাৰ আৰু ঝাৰখণ্ড

দ্ৰষ্টব্য

ডাক টিকট

বাহিৰা প্ৰসংগ

শ্ৰেণী:ডাক সেৱা
প্ৰদীপ হাজৰিকা

ড॰ প্ৰদীপ হাজৰিকা অসমীয়া সাহিত্যৰ সৈতে জড়িত এগৰাকী সাহিত্যিক। একাধাৰে গল্পকাৰ, ঔপন্যাসিক, শিক্ষাবিদ, সাহিত্য সমালোচক আৰু সু-বক্তা। তেওঁৰ জন্ম হৈছিল ১৯৫১ চনৰ ৫ জুলাইত বৰ্তমানৰ চৰাইদেউ জিলাৰ মাহমৰা মৌজাৰ কচুমাৰি গাঁৱত। তেওঁৰ পিতৃ আছিল মিনাৰাম হাজৰিকা আৰু মাতৃ আছিল প্ৰেমলতা হাজৰিকা। তেওঁ অসমৰ বিভিন্ন মহাবিদ্যালয়ত শিক্ষকতা কৰি ২০১৯ চনত নগাঁওস্থিত মহাপুৰুষ শ্ৰীমন্ত শংকৰদেৱ বিশ্ববিদ্যালয়ৰ অসমীয়া বিভাগৰ মুৰব্বী অধ্যাপক হিচাপে অৱসৰ গ্ৰহণ কৰে।

লেখক : প্ৰণিতা কাকতী

শিক্ষা

কচুমাৰি প্ৰাথমিক বিদ্যালয়ত শিক্ষা জীৱন আৰম্ভ কৰা প্ৰদীপ হাজৰিকাই পৰৱৰ্তী সময়ত কচুমাৰি মধ্য ইংৰাজী বিদ্যালয়ৰ পৰা উচ্চ প্ৰাথমিক, কচুমাৰি বিদ্যালয়ৰ পৰা হাইস্কুল শিক্ষান্ত, মৰাণ উচ্চতৰ মাধ্যমিক বিদ্যালয়ৰ পৰা উচ্চতৰ মাধ্যমিক, মৰাণ মহাবিদ্যালয়ৰ পৰা স্নাতক উত্তীৰ্ণ হয়। ১৯৮১ চনত তেওঁ ডিব্ৰুগড় বিশ্ববিদ্যালয়ৰ পৰা প্ৰায়ভেটকৈ পৰীক্ষা দি অসমীয়া বিভাগত প্ৰথম স্থান অধিকাৰ কৰি স্নাতকোত্তৰ ডিগ্ৰী লাভ কৰে। ইয়াৰ পিছত অধ্যাপক লীলা গগৈৰ তত্ত্বাৱধানত ১৯৮৮ চনত এম.ফিল. ডিগ্ৰী লাভ কৰে। ২০০১ চনত হাজৰিকাই ডিব্ৰুগড় বিশ্ববিদ্যালয়ৰ পৰাই প্ৰহ্লাদ কুমাৰ বৰুৱাৰ তত্ত্বাৱধানত ‘অসম বুৰঞ্জীৰ পটভূমিত ৰচিত অসমীয়া নাটকঃ এক সমীক্ষাত্মক অধ্যয়ন’ শীৰ্ষক গৱেষণা গ্ৰন্থৰ বাবে পি. এইচ. ডি. ডিগ্ৰী লাভ কৰে।

কৰ্ম জীৱন

প্ৰদীপ চন্দ্ৰ হাজৰিকাই কৰ্মজীৱনৰ আৰম্ভণি ঘটাই ১৯৭১ চনত দৈনিক জনমভূমি কাকতৰ যোৰহাট সংস্কৰণৰ উপ-সম্পাদক হিচাপে। কচুমাৰি উচ্চ মাধ্যমিক বিদ্যালয়ত তেওঁ প্ৰধান শিক্ষক হিচাপে যোগদান কৰে ১৯৭৪ চনত। ১৯৭৫ চনত অসম চৰকাৰৰ সমবায় বিভাগৰ চাকৰিত যোগদান দিয়াৰ পিছত তেওঁ এই চাকৰি এৰি ১৯৭৭ চনৰ পৰা ১৯৮৬ চনলৈ অসম কৃষি বিশ্ববিদ্যালয়ত, যোৰহাটত প্ৰকাশন সচিব হিচাপে কাৰ্যনিৰ্বাহ কৰে। পৰৱৰ্তী সময়ত তেওঁ ১৯৮৬ চনৰ পৰা ২০১১ চনলৈকে মৰাণ মহাবিদ্যালয়ৰ অসমীয়া বিভাগত অধ্যাপনা কাৰ্যত ব্ৰতী হয়৷ তাৰ পিছতে তেওঁ ৰাজগড় মহাবিদ্যালয়ত ২০১১ চনত অধ্যক্ষ হিচাপে যোগদান কৰে।

তথ্য সংগ্ৰহ

৩. তথ্যদাতা ব্যক্তি :

গৌৰী প্ৰসাদ শৰ্মা, গৱেষক, অসমীয়া বিভাগ,মহাপুৰুষ শ্ৰীমন্ত শংকৰদেৱ বিশ্ববিদ্যালয়

৪. হিৰণ্য কুমাৰ বৰা, গৱেষক, অসমীয়া বিভাগ, অসম বিশ্ব বিদ্যালয়
শ্ৰেণী:শিক্ষাবিদ
শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:সাহিত্যিক
কিণ্ডাৰগাৰ্টেন

]] এক কিণ্ডাৰগাৰ্টেন
তিনিৰপৰা সাত বছৰৰ বয়সৰ শিশু সকলৰ বাবে কিণ্ডাৰগাৰ্টেন -ৰ শ্ৰেণীসমূহ সজেৱা হয়। বিদ্যালয়সমূহৰ ব্যৱস্থাৰ ওপৰত নিৰ্ভৰ কৰি অৰ্ধদিন বা সম্পূৰ্ণদিনৰ বাবে আঁচনিবোৰ প্ৰস্তুত কৰা হয়। মাক-দেউতাক বা অভিভাৱক-অভিভৱিকাৰ অবিহনে বেছিভাগ শিশুক এটা গোটৰ ভিতৰত সামাজিক দক্ষতা বৃদ্ধিৰ বাবে ই হৈছে প্ৰথম সোপান। উদ্দেশ্য সম্পৰ্কত প্ৰায়ভাগ কিণ্ডাৰগাৰ্টেন অনুষ্ঠান সহমত যে শিশুসকলক সামাজিক দক্ষতা, উচ্চ আত্মসন্মান আৰু শিশুৰ শৈক্ষিক ক্ষমতা বৃদ্ধিৰ বাবে প্ৰশিক্ষণ দিয়া হয়। কিণ্ডাৰগাৰ্টেন (Kindergarten) শব্দটো জাৰ্মান ভাষাৰ শব্দ, যাৰ অৰ্থ হৈছে- শিশুৰ বাগিছা (garden for children)।

ইতিহাস

মাৰ্গাৰেথ চুজে ১৮৫৬ চনত আমেৰিকাৰ ৱাটাৰটাউন, উইচকনচিনত কিণ্ডাৰগাৰ্টেন প্ৰতিস্থা কৰিছিল। ১৮৭৩ চনত এলিজাবেথ পীবডীয়ে বষ্টন চহৰত স্থাপন কৰিছিল। কিন্তু বিশ্বত প্ৰথম কিণ্ডাৰগাৰ্টেন প্ৰতিস্থাপক হিচাপে ফ্ৰেডৰিক্ ফ্ৰ'বেলক "কিণ্ডাৰগাৰ্টেনৰ পিতৃ" বুলি গণ্য কৰা হয়। কিয়নো, তেওঁ ১৮৩৭ চনত জাৰ্মানৰ কল্লিয়াৰ্ছত কিণ্ডাৰগাৰ্টেন ধাৰণাৰ উন্নতি সাধন কৰিছিল। তেখেতৰ উন্নত ধাৰণা আৰু প্ৰয়োগসমূহ বৰ্তমান সময়তো শ্ৰেণীসমূহত ব্যৱহাৰ হৈ আহিছে। তেওঁ দিয়া আদৰ্শ অনুসৰি শিশুসকলক খেলৰ যোগেদি শিক্ষা আহৰণৰ প্ৰয়োজনীয়তাৰ ওপৰত গুৰুত্ব দিয়া হয়। কিণ্ডাৰগাৰ্টেন হৈছে এনে এখন উপযুক্ত ঠাই য'ত শিশুসকলক পৰস্পৰৰ মাজত সামাজিক সংযুক্তকৰণেৰে ডাঙৰ-দীঘল হোৱা আৰু শিকিবলৈ দিয়া হয়।

ফ্ৰেডৰিক্ ফ্ৰ'বেলে কিণ্ডাৰগাৰ্টেনৰ পৰিৱেশ সম্পৰ্কে কেতবোৰ সূত্ৰ আৰু প্ৰয়োগ সন্নিৱিস্ট এখনি কিতাপ প্ৰণয়ন কৰিছিল, কিন্তু জাৰ্মানীৰ সাম্প্ৰদায়িকতাবাদী কিছুমান লোকে এই কিাতাপখন অগ্নিত নিক্ষেপ কৰে। তেওঁলোকে বিশ্বাস কৰা নাছিল যে শিশুসকলৰ শিক্ষাৰ বাবে খেলা-ধূলাৰ প্ৰয়োজন। তেওঁলোকে বিষয়টো অত্যুক্তি বুলি গণ্য কৰিছিল।

পোন প্ৰথমবাৰৰ বাবে কিণ্ডাৰগাৰ্টেনসমূহ দৰিদ্ৰ আৰু বিশেষভাবে প্ৰয়োজন থকা অঞ্চলৰ শিশুসকলৰ বাবে প্ৰতিষ্ঠা কৰা হৈছিল। "এই সময়ত কিণ্ডাৰগাৰ্টেনৰ দৰে অসংখ্য নাৰ্চাৰী বহুতো দানশীলা আৰু মানৱতাবাদী মনৰ মহিলাই দৰিদ্ৰ পৰিয়ালৰ সেৱাৰ উদ্দেশ্যে চলাবলৈ লৈছিল" (ক্ৰেমিন/Cremin)। এই নাৰ্চাৰী/কিণ্ডাৰগাৰ্টেন সমূহে ফ্ৰ'বেলাৰ দৰ্শন অনুযায়ী অনুপ্ৰাণিত আছিল। প্ৰণালীবদ্ধ খেল-ধেমালীৰ যোগেদি ল'ৰা-ছোৱালীয়ে শিকিব পাৰে-পাৰ্থক্যৰ চিনাকী, বিশ্লেষণ কৰা, আদান-প্ৰদান কৰা আৰু সমস্যাৰ সমাধান কৰিব পাৰে।

১৮৭২ চনত কিণ্ডাৰগাৰ্টেনে আমেৰিকাৰ ৰাষ্ট্ৰীয় শিক্ষা সংস্থাৰ সমৰ্থন লাভ কৰে আৰু ১৮৮৪ চনত কিণ্ডাৰগাৰ্টেন নিৰ্দেশালয় বুলি এক সুকীয়া বিভাগ গঠন কৰে। এইদৰে বিভিন্ন লোকৰ প্ৰচেষ্টাৰ ফলত কিণ্ডাৰগাৰ্টেন চৰকাৰী আৰু বেচৰকাৰী বিদ্যালয়সমূহত প্ৰচলিত হৈ পৰে।

তথ্য সংগ্ৰহ

শ্ৰেণী:শিক্ষা
কেৰী উইলিয়ামছ ক্লিফৰ্ড

কেৰী উইলিয়ামছ ক্লিফৰ্ড আছিল এগৰাকী লেখিকা, ক্লাব মহিলা আৰু আমেৰিকাৰ মহিলা অধিকাৰ আৰু নাগৰিক অধিকাৰ আন্দোলনৰ কৰ্মী। আৰু তাতেই ডাঙৰ-দীঘল হৈ শিক্ষা গ্ৰহণ কৰা ক্লিফৰ্ডে ৰাজ্যখন এৰি পশ্চিম ভাৰ্জিনিয়াৰ পাৰ্কাৰছবাৰ্গত তিনি বছৰ শিক্ষকতা কৰে। ১৮৮৬ চনত তেওঁ অহাইঅ'ৰ ক্লিভলেণ্ডলৈ উভতি যায় আৰু অহাইঅ' ৰাজ্যৰ বিধায়ক উইলিয়াম এইচ ক্লিফৰ্ডক বিয়া কৰায় আৰু এগৰাকী নিয়োজিত ক্লাব মহিলা হয়।

ক্লিফৰ্ডত থকাৰ সময়তে ক্লিফৰ্ডে মিনাৰ্ভা ৰিডিং ক্লাব প্ৰতিষ্ঠা কৰে, যিয়ে বৰ্তমানৰ সামাজিক সমস্যাসমূহৰ বিষয়ে আলোচনা কৰে। নেচনেল এছ'চিয়েচন অৱ কালাৰ্ড উইমেনৰ সহকাৰী ৰেকৰ্ডিং সম্পাদিকা হিচাপে আগবঢ়োৱা তেওঁৰ কামৰ ফলত ১৯০১ চনত তেওঁ অহাইঅ' ফেডাৰেচন অৱ কালাৰ্ড ৱমেনছ ক্লাব প্ৰতিষ্ঠা কৰে।আৰু দ্য ৱাইডেনিং লাইট (১৯২২) নামৰ দুখন কবিতা পুথি লিখিছিল৷

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:কবি
শ্ৰেণী:লেখিকা
শ্ৰেণী:মৃত ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
তিতাবৰত খোল বাদনেৰে অভিলেখ

২০১৩ চনৰ ৬ জানুৱাৰীত অসমৰ যোৰহাট জিলাৰ তিতাবৰ ন-আলিৰ কাষৰ সমন্বয় ক্ষেত্ৰত অসমৰ উপৰি বহিঃৰাজ্যৰ ১৪,৮৩৩ জন (পঞ্জীয়নভুক্ত) শিল্পীয়ে খোলবাদ্য পৰিৱেশন কৰাৰ লগতে জাতীয় সংগীত অ’ মোৰ আপোনাৰ দেশ পৰিৱেশন কৰি এক নতুন অভিলেখ সৃষ্টি কৰে। এই অনুষ্ঠানত অসমৰ মুখ্যমন্ত্ৰী তৰুণ গগৈ, তেওঁৰ পুত্ৰ গৌৰৱ গগৈ, শ্ৰী মন্ত সংঘৰ অন্যতম প্ৰতিষ্ঠাতা সোণাৰাম চুতীয়া, সংঘৰ পদাধিকাৰ ৰজনীকান্ত দত্ত, বিধায়ক অৰুণ ফুকন আৰু ৰণজিৎ দাস উপস্থিত আছিল। বিশাল পথাৰখনত ৫০ সহস্ৰাধিক জনতা, ইণ্ডিয়া বুক অফ ৰেকৰ্ডছ তথা এছিয়ান বুক অফ ৰেকৰ্ডছৰ প্ৰতিনিধিৰ উপস্থিতিত এই অনুষ্ঠান পৰিৱেশন কৰা হয়। অসমৰ মুখ্যমন্ত্ৰী তৰুণ গগৈয়ে খোলত চাপৰ মাৰি এই অনুষ্ঠানৰ শুভাৰম্ভ কৰে। ইয়াৰ পিছতেই ১৪,৮৩৩ জন শিল্পীয়ে একেলগে খোল বাদন কৰে। ১০ মিনিট যোৱাৰ পিছতেই ১ বাজি ২০ মিনিটত পৰ্যবেক্ষেক অভিজিত বৰুৱাই কাৰ্যসূচী সফলতাৰে সামৰণি পৰিল বুলি ঘোষণা কৰে।

ইয়াৰ পিছত অভিজিত বৰুৱাই থাওকতে লোৱা সিদ্ধান্ত মৰ্মে বায়ন শিল্পীসকলক একেলগে অসমৰ জাতীয় সংগীত পৰিৱেশন কৰি আন এক বিশ্ব অভিলেখৰ বাবে সাজু হ’বলৈ আহ্বান জনায়। লগে লগে সকলো শিল্পীয়ে অসমৰ জাতীয় সংগীত অ’ মোৰ আপোনাৰ দেশ পৰিৱেশন কৰে। ঠিক ১ মিনিট ২০ ছেকেণ্ডত জাতীয় সংগীত পৰিৱেশন সমাপ্ত কৰা হয়।

অভিলেখ

এই অনুষ্ঠানটোৰ পৰ্যবেক্ষক হিচাপে আছিল গীনিজ বুক অফ ৰেকৰ্ডৰ উত্তৰ-পূৰ্বাঞ্চলৰ প্ৰতিনিধি অভিজিত বৰুৱা আৰু অংকিতা বৰঠাকুৰ। এই অনুষ্ঠানটোৱে ১০ মিনিট অতিক্ৰম কৰাৰ পিছতেই অভিজিত বৰুৱাই ইণ্ডিয়া বুক অফ ৰেকৰ্ডছত নামভৰ্তি হ’ল বুলি ঘোষণা কৰে। লগতে তেওঁ ইয়াকো জনাই যে, বিশ্ব অভিলেখৰ বাবে এছিয়া বুক অফ ৰেকৰ্ডছত নাম অন্তৰ্ভুক্ত কৰাবলৈ প্ৰস্তাৱ দিয়া হৈছে। অংকিতা বৰঠাকুৰে শ্ৰীমন্ত শংকৰদেৱ সংঘৰ পদাধিকাৰ ৰজনীকান্ত দত্ত আৰু প্ৰধান সম্পাদক হৰিপ্ৰসাদ হাজৰিকাৰ হাতত ইণ্ডিয়া বুক অফ ৰেকৰ্ডছৰ স্মাৰক আৰু আনুষ্ঠানিক প্ৰমাণ-পত্ৰ প্ৰদান কৰে।

আনহাতে, পূৰ্বৰ সিদ্ধান্ত নথকাৰ হেতু জাতীয় সংগীতৰ বাবে আনুষ্ঠানিক প্ৰমাণ-পত্ৰ আৰু স্মাৰক প্ৰদান কৰিব নোৱাৰিলে। প্ৰতিনিধিদ্বয় অভিজিত বৰুৱা আৰু অংকিতা বৰঠাকুৰে কয় যে, এছিয়া বুক অফ ৰেকৰ্ডছ আৰু গীনিজ বুক অফ ৰেকৰ্ডছৰ বাবে তেওঁলোকে অনুষ্ঠানিক যোগাযোগ সম্পন্ন কৰিব।

প্ৰতিক্ৰিয়া

এই অনুষ্ঠানৰ উদ্বোধনী সভাত মুখ্যমন্ত্ৰী তৰুণ গগৈয়ে কয় যে, শংকৰদেৱৰ দৰ্শন আৰু আদৰ্শৰ যিমানেই প্ৰসাৰ আৰু জনপ্ৰিয়তা বাঢ়িব সিমানেই সমাজত শান্তি-সম্প্ৰতি আৰু সমন্বয় গঢ় লৈ উঠিব। শ্ৰীমন্ত শংকৰদেৱ সংঘৰ পদাধিকাৰ ৰজনীকান্ত দত্তই কয় যে, এই সফলতা কেৱল সংঘৰ ৰাইজৰে নহয়, সমগ্ৰ অসমবাসীৰে সফলতা। লগতে তেওঁ কয় যে, বিশ্বত মহাপুৰুষজনাক প্ৰতিষ্ঠা কৰাৰ ক্ষেত্ৰত সেয়া এক পদক্ষেপ আছিল।

তথ্য সংগ্ৰহ

বাহ্যিক সংযোগ

ইউ টিউবত এই অনুষ্ঠানৰ এটি ভিডিঅ'
টিভিত সম্প্ৰচাৰিত হোৱা বাতৰিৰ ভিডিঅ'
Khol and the gang: 15,000 Indians play traditional drums for 15 minutes in attempt to set record for largest percussion ensemble
Mass Khol playing world record attempted in India
Assam’s khol players set new record

শ্ৰেণী:তিতাবৰ
শ্ৰেণী:অভিলেখ
শ্ৰেণী:স্বাধীনোত্তৰ অসম
ঈশা দেউল

ঈশা দেউল (জন্ম: ২ নৱেম্বৰ ১৯৮১) এগৰাকী ভাৰতীয় চলচ্চিত্ৰ অভিনেত্ৰী; তেওঁ মূলতঃ বলিউড চলচ্চিত্ৰত অভিনয় কৰে। তেওঁ ২০০২ চনৰ কই মেৰে দিল ছে পুছে চলচ্চিত্ৰখনত অভিনয় কৰি হিন্দী চলচ্চিত্ৰ জগতত আত্মপ্ৰকাশ কৰে। ঈশাই এই চলচ্চিত্ৰখনৰ যোগেদি চলচ্চিত্ৰ সমালোচকসকলৰ প্ৰশংসা লাভ আৰু অনেক পুৰস্কাৰ অৰ্জন কৰিবলৈ সক্ষম হয়।

ব্যক্তিগত জীৱন

ঈশা দেউল ১৯৮১ চনৰ ২ নৱেম্বৰ তাৰিখে ভাৰতৰ মুম্বাইত জন্মগ্ৰহণ কৰে। তেওঁৰ পূৰ্ণ নাম হল ঈশা ধৰ্মেন্দ্ৰ দেউল। ঈশা নামটো উপনিষদ্‌ আৰু সংস্কৃত ভাষাৰ পৰা নিয়া হৈছে; যাৰ অৰ্থ হল "ঐশ্বৰিক দয়িত" বা স্বৰ্গীয় সুন্দৰী। তেওঁ বলিউড অভিনেতা ধৰ্মেন্দ্ৰ আৰু হেমা মালিনীৰ ডাঙৰ কন্যা। তেওঁৰ অহনা দেউল নামে এজনী সৰু ভগ্নী আছে। তেওঁ অভিনেতা চানি দেউল আৰু ববি দেউলৰ সম-ভগ্নী আৰু অভিনেতা অভয় দেউলৰ দদাই ভগ্নী।

ঈশা পঞ্জাবী আৰু তামিল ভাষাত কথা পাতিব পাৰে। তেওঁ যেতিয়া তেওঁৰ মা আৰু ভগ্নীৰ সৈতে কথা পাতে তেতিয়া তামিল ভাষা ব্যৱহাৰ কৰে।

ঈশা দেউল ২০১২ চনৰ ১২ ফেব্ৰুৱাৰীত তেওঁৰ প্ৰেমিক ভাৰত তাখতানিৰ (এজন ব্যবসায়ী) সৈতে বিবাহৰ বাগদান সম্পন্ন কৰে আৰু ২০১২ চনৰ ২৯ জুনত বিবাহ বন্ধনত আবদ্ধ হয়।

অভিনয় জীৱন

ঈষা দেউলে ২০০২ চনত বিনয় শুক্লাৰ কই মেৰে দিল ছে পুছে নামৰ চলচ্চিত্ৰত মুখ্য নায়িকাৰ চৰিত্ৰ ৰূপায়ণ কৰি চলচ্চিত্ৰ জগতত পদাৰ্পন কৰে। সেই চলচ্চিত্ৰত তেওঁৰ সৈতে আফটাব শিৱদাসনি, সঞ্জয় কাপুৰ, জয়া বচ্ছন আৰু অনুপম খেৰেও অভিনয় কৰিছিল। চলচ্চিত্ৰখন ব্যৱসায়িকভাৱে অসফল হৈছিল। এই চলচ্চিত্ৰত কৰা অভিনয় সম্পৰ্কে বিভিন্ন জনে বিভিন্ন ধৰণে সমালোচনা কৰিছিল। এনে বহু সমালোচনাৰ পিছতো তেওঁ ৪৮ সংখ্যক ফিল্ম ফেয়াৰ এৱাৰ্ডৰ শ্ৰেষ্ট অভিষেক অভিনেত্ৰীৰ লগতে কেইবাটাও পুৰস্কাৰ পাবলৈ সক্ষম হৈছিল।

চলচ্চিত্ৰপঞ্জী

বছৰ
চলচ্চিত্ৰ
ভূমিকা
মন্তব্য
২০০২ কই মেৰে দিল ছে পুছে আইশা সিং ফিল্মফেয়াৰ পুৰস্কাৰ শ্ৰেষ্ঠ অভিষেক অভিনেত্ৰী
২০০২ না তুম জানো না হাম ঈশা মালহোত্ৰা
২০০২ ক্যা দিল নে কাহা ঈশা
২০০৩ কুছ তো হ্যায় তন্যা
২০০৩ চুৰা লিয়া হে তুমনে তিনা খান্না
২০০৩ এলঅচি কাৰ্গিল ডিম্পল
২০০৪ আয়ুথা এজহুথু গীতাঞ্জলি তামিল চলচ্চিত্ৰ
২০০৪ যুবা ৰাধিকা
২০০৪ ধুম সীনা
২০০৫ ইনছান হীনা
২০০৫ কাল ৰিয়া থাপৰ
২০০৫ মে এইছা হি হু মায়া ত্ৰিবেদী
২০০৫ দাস নেহা
২০০৫ নো এণ্ট্ৰি পূজা
২০০৫ ছাদি নাম্বাৰ ওয়ান দিয়া সাক্সিনা
২০০৬ প্যায়াৰে মোহন প্ৰিতি
২০০৬ আনকাহি কাব্য কৃষ্ণ
২০০৭ জাষ্ট মেৰিড ৰিতিকা খান্না
২০০৭ ডাৰলিং গীতা মেনন
২০০৭ কাচ পূজা
২০০৮ ছানডে নিজ "কাশমাকাশ" গানত বিশেষ উপস্থিতি
২০০৮ মানি হ্যায় তোহ হানি হ্যায় নিজ "তা না না" গানত বিশেষ উপস্থিতি
২০০৮ ওয়ান টু থ্ৰি জিয়া
২০০৮ হাইজ্যাক সায়ৰা
২০১১ টেল মি আৰু খুদা তানিয়া আৰ. কাপুৰ
২০১৫ কেয়াৰ অব ফুটপথ ২ মীৰা কন্নাটা
কিল দেম ইয়ং হিন্দী
মাঞ্জা তেলেগু

টেলিভিছন

বছৰ
টেলিভিছন
ভূমিকা
মন্তব্য
২০১৫ এমটিভি ৰোডিছ এক্স২ গ্যাং লীডাৰ

পুৰস্কাৰ আৰু মনোনয়ন

বছৰ পুৰস্কাৰ বিভাগ চলচ্চিত্ৰ ফলাফল
২০০৩ বলিউড মুভি এৱাৰ্ডছ শ্ৰেষ্ঠ অভিষেক অভিনেত্ৰী কই মেৰে দিল সে পুছে
ফিল্মফেয়াৰ পুৰস্কাৰ শ্ৰেষ্ঠ অভিষেক অভিনেত্ৰী কই মেৰে দিল ছে পুছে
ষ্টাৰ স্ক্ৰিন এৱাৰ্ড নবাগত উদীয়মান অভিনেত্ৰী কই মেৰে দিল সে পুছেনা তুম জানো না হুম ক্যা দিল নে কাহা
আইফা পুৰস্কাৰ শ্ৰেষ্ঠ অভিষেক অভিনেত্ৰী -২০১২ কই মেৰে দিল ছে পুছে
২০০৫ শ্ৰেষ্ঠ সহ-অভিনেত্ৰী ধুম

তথ্য সংগ্ৰহ

বহিঃসংযোগ

শ্ৰেণী:ভাৰতীয় অভিনেত্ৰী
শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ফিল্মফেয়াৰ বঁটা বিজয়ী
শ্ৰেণী:হিন্দী চলচ্চিত্ৰৰ অভিনেত্ৰী
ঊষা মংগেশকাৰ

ঊষা মংগেশকাৰ (; ১৫ ডিচেম্বৰ, ১৯৩৫) এগৰাকী ভাৰতীয় নেপথ্য কণ্ঠশিল্পী। তেওঁ হিন্দু, বঙালী, মাৰাঠী, কান্নড়, নেপালী, ভোজপুৰী, গুজৰাটী আৰু অসমীয়া ভাষাত বহুতো গীত বাণীৱদ্ধ কৰিছে।

ব্যক্তিগত জীৱন

১৯৩৫ চনৰ ১৫ ডিচেম্বৰ তাৰিখে মধ্যপ্ৰদেশত লতা মংগেশকাৰৰ ভনীয়েক ঊষা মংগেশকাৰৰ জন্ম হৈছিল। তেওঁ পণ্ডিত দীননাথ মংগেশকাৰ আৰু শ্বেৱন্তী (শুদ্ধমতী) -ৰ দ্বিতীয় কনিষ্ঠ সন্তান। ঊষাৰ ছয় বছৰ বয়সতে পিতৃ দীননাথ মংগেশকাৰৰ দেহাৱসান হোৱাত ঊষাৰ ভাই-ভনীসকলে বহুতো সমস্যাৰ সন্মুখীন হ’বলগীয়া হয়৷ সেই ছবিখনত তেওঁ কণ্ঠদান কৰা “মে তো আৰতি উতাৰু ৰে” গীতটিৰ বাবে তেওঁ ফিল্মফেয়াৰ শ্ৰেষ্ঠ মহিলা নেপথ্য কণ্ঠশিল্পী বঁটা (Filmfare Best Female Playback Singer award) -লৈ মনোনীত হৈছিল। ২০০৬ চনত সেই চলচ্চিত্ৰখন পুনৰ্নিমাণ (ৰিমেক) কৰাত তেওঁ সেই একেটি গীতত পুনৰ কণ্ঠ নিগৰাইছে। চিত্ৰাংকনৰ প্ৰতি তেওঁৰ খুব ৰাপ আছে।

কৰ্মজীৱন

ভি. শান্তাৰামে পৰিচালনা কৰা ১৯৫৪ চনত মুক্তিপ্ৰাপ্ত ৰোমাণ্টিক-ড্ৰামা ফিল্ম “সুবহ কা তাৰা”ৰ “ভাভী আয়ী বড়ী ধূম ধাম সে মেৰী ভাভী আয়ী” গীতটিৰ জৰিয়তে ঊষা মংগেশকাৰে সংগীতৰ জগতত আত্মপ্ৰকাশ কৰিছিল। তেওঁ কণ্ঠদান কৰা গীতবোৰৰ ভিতৰত 'ইনকাৰ' চলচ্চিত্ৰৰ 'মুংড়া' গীতটি খুব জনপ্ৰিয় লগতে ১৯৭২ চনত মুক্তিপ্ৰাপ্ত ভি. শান্তাৰামৰ দ্বাৰা পৰিচালিত মাৰাঠী চলচ্চিত্ৰ পিঞ্জৰাৰ গীতসমূহৰ বাবে তেওঁ জনাজাত।

দূৰদৰ্শনে সম্প্ৰচাৰ কৰা ১৯৯২ চনৰ ভাৰতীয় সংগীত নাট ধাৰাবাহিক ফুলৱন্তীৰ তেওঁ প্ৰযোজক আছিল। যিটোৰ কাহিনী বাবাচাহেব পুৰন্দৰেৰ ওপৰত আধাৰিত আছিল৷ আৰু সেইখন চলচ্চিত্ৰৰে “মে তো আৰতি” শীৰ্ষক গীতটিৰ বাবে শ্ৰেষ্ঠ মহিলা নেপথ্য কণ্ঠশিল্পীৰ ফিল্মফেয়াৰ বঁটালৈ মনোনীত হয়৷ তেওঁ ইনকাৰ (১৯৭৭) চলচ্চিত্ৰৰ “মংগতা হে তো আজা” গীতটিৰ বাবে আৰু ইকৰাৰ (১৯৮০) চলচ্চিত্ৰৰ “হমসে নাজাৰ তু মিলাও” গীতটিৰ বাবে শ্ৰেষ্ঠ মহিলা নেপথ্য কণ্ঠশিল্পীৰ ফিল্মফেয়াৰ বঁটালৈ মনোনীত হয়৷ তেওঁ লাইফটাইম এচিভমেণ্ট এৱাৰ্ডৰ মিৰ্চি বঁটা ২০২০ বিজয়ী৷

তথ্যসূত্ৰ

বাহ্যিক সংযোগ

শ্ৰেণী:ভাৰতীয় কণ্ঠশিল্পী
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী
শ্ৰেণী:বঙালী চলচ্চিত্ৰৰ নেপথ্য কণ্ঠশিল্পী
শ্ৰেণী:মাৰাঠী চলচ্চিত্ৰৰ নেপথ্য কণ্ঠশিল্পী
নৰহৰি বুঢ়াভকত

নৰহৰি বুঢ়াভকত (ইংৰাজী: Narahari Buhabhakat,১৯১৩-১৯৮৫) আছিল মাধৱদেৱে স্থাপন কৰা বৰপেটা সত্ৰৰ বৰবাহাৰ প্ৰথম বুঢ়াভকত পূৰ্ণানন্দ আতৈৰ বংশধৰ। তেওঁ পৰিয়ালৰ পৰম্পৰা পালন কৰি চৈধ্য বছৰ বয়সত নৰহৰি দাসে উদাসীন ভকত হৈ সত্ৰৰ বৰবাহাত থাকিবলৈ লয়। তেতিয়াৰে পৰা তেওঁ নৰহৰি বুঢ়াভকত নামেৰে পৰিচিত হয়। নৰহৰি বুঢ়াভকতৰ অনুপম সৃষ্টি হৈছে ভোৰতাল নৃত্য।

জন্ম

নৰহৰি দাসৰ ১৯১৩ চনত বৰপেটাৰ গলিয়াহাটীত হয়।

শিক্ষা

পঞ্চমমানলৈ পঢ়া নৰহৰি বুঢ়াভকতৰ শিক্ষাগুৰু আছিল সংস্কৃত পণ্ডিত নাৰায়ণ দেৱমিশ্ৰ। পাছলৈ তেওঁ ভকতৰাম আতৈ বুঢ়াভকত, বলোৰাম বায়ন, পীতাম্বৰ ওজা আদিৰ অধীনত সত্ৰীয়া নৃত্য-গীত আদিত পাৰদৰ্শী হৈ পৰে।

কৰ্মজীৱন

সত্ৰীয়া সংস্কৃতিৰ চৰ্চা আৰু প্ৰচাৰৰ অৰ্থে ১৯৪৬ চনত বুঢ়াভকত আৰু আন কিছুমান শিল্পীয়ে শঙ্কৰী নৃত্য-কলা প্ৰচাৰ সমিতি নামৰ অনুষ্ঠান এটা প্ৰতিষ্ঠা কৰে। নৰহৰি বুঢ়াভকতৰ অনুপম সৃষ্টি হৈছে ভোৰতাল নৃত্য। বৰপেটা অঞ্চলত প্ৰচলিত থিয় নামৰ ছন্দ আৰু সত্ৰীয়া নৃত্যৰ বিভিন্ন মুদ্ৰাৰ আধাৰত সৃষ্টি কৰা এই নৃত্যৰে বুঢ়াভকতে অসমৰ লগতে ভাৰতৰ আন ঠাইতো যশস্যা অৰ্জন কৰে। পঞ্চাছব দশকত ভাৰতীয় গণনাট্য সংঘৰ সাংস্কৃতিক জাগৰণত জড়িত হৈ পৰা বুঢ়াভকতৰ অনাড়ম্বৰ জীবনাধাৰা আৰু গভীৰ সাংস্কৃতিক বোধে হেমাংগ বিশ্বাস, ভূপেন হাজৰিকাৰ দৰে ব্যক্তিক মুগ্ধ কৰিছিল। ১৯৫৪ চনত গুৱাহাটীত অনুষ্ঠিত সদৌ অসম সঙ্গীত সম্মিলনী, ১৯৫৭ চনত নগাঁৱত অনুষ্ঠিত অসম সঙ্গীত-নাটক অকাডেমিৰ সম্মিলনত তেওঁ সক্ৰীয়া নৃত্য আৰু বৰগীত পৰিৱেশন কৰি পুৰস্কৃত হৈছিল। ১৯৫৭ চনত মাদ্ৰাজত বহা ইণ্ডিয়ান ফাইন আৰ্টছ ছচাইটীৰ ৰূপালী জয়ন্তী উৎসৱত অসম গণনাট্য সংঘৰ হৈ বুঢ়াভকতে ভোৰতাল আৰু দশাৱতাৰ নৃত্য প্ৰদৰ্শন কৰি প্ৰশংসিত হৈছিল। বুঢ়াভকতে ড° ভূপেন হাজৰিকাৰ এৰাবাটৰ সুৰ (১৯৫৬)ত ভোৰতাল নৃত্য প্ৰদৰ্শন কৰাৰ উপৰি কমলনাৰায়ণ চৌধুৰীৰ অমৰ লক্ষ্মীনাথ নামৰ তথ্যচিত্ৰখনতো অভিনয় কৰিছিল। ১৯৭৮ চনত নহাটীত পৈতৃক ভেটিত সত্ৰীয়া নৃত্য-গীত-ভাওনাৰ প্ৰশিক্ষণৰ বাবে বুঢ়াভকতৰ উদ্যোগত প্ৰতিষ্ঠা হয় 'নৰহৰি বুঢ়াভকত সঙ্গীত বিদ্যালয়'। এই অনুষ্ঠানে বৰপেটাৰ সত্ৰীয়া সংস্কৃতিৰ প্ৰচাৰত আজিও ভূমিকা পালন কৰি আহিছে।

মৃত্যু

১৯৮৫ চনৰ ২২ অক্টোবৰত নৰহৰি বুঢ়াভকতৰ বৰপেটাত মৃত্যু হয়।

তথ্য সংগ্ৰহ

শ্ৰেণী:সত্ৰাধিকাৰ
মেৰেং

মেৰেং হৈছে অনুৰাধা শৰ্মা পূজাৰীৰ দ্বাৰা ৰচিত এখন উপন্যাস। ২০১০ চনৰ ডিচেম্বৰ মাহত বনলতা প্ৰকাশনে উপন্যাসখন প্ৰথম প্ৰকাশ কৰি উলিয়ায়। ইন্দিৰা মিৰিৰ জীৱনক কেন্দ্ৰ কৰি মূলতঃ এই উপন্যাসখন লিখা হৈছিল।

তথ্য সংগ্ৰহ

শ্ৰেণী:অসমীয়া উপন্যাস
শ্ৰেণী:অনুৰাধা শৰ্মা পূজাৰীৰ উপন্যাস
শ্ৰেণী:পোখালি
আনন্দ নীলকান্তন

আনন্দ নীলকণ্ঠন এগৰাকী ভাৰতীয় ঔপন্যাসিক, স্তম্ভলেখক, চিত্ৰনাট্যকাৰ আৰু ৰাজহুৱা বক্তা। ভাৰতৰ সৰ্বাধিক বিক্ৰী হোৱা লেখকসকলৰ ভিতৰত তেওঁ অন্যতম। তেওঁ পৌৰাণিক কল্পকাহিনী লিখাৰ বাবে জনাজাত আৰু তেওঁ ইংৰাজীত ১৬খন আৰু মালয়ালম ভাষাত এখন গ্ৰন্থ ৰচনা কৰিছে। ২০১৭ চনৰ পৰা তেওঁ দ্য নিউ ইণ্ডিয়ান এক্সপ্ৰেছত এটা স্তম্ভ লিখি আহিছে।

তেওঁ খলনায়ক বা সহযোগী চৰিত্ৰসমূহৰ দৃষ্টিভংগীৰ পৰা কাহিনী কোৱাৰ শৈলী অনুসৰণ কৰে। তেওঁৰ প্ৰথমখন গ্ৰন্থ অসুৰ: টেল অফ দ্য ভেংকুইচড (২০১২) ভাৰতীয় মহাকাব্য ৰামায়ণৰ ওপৰত আধাৰিত আছিল, যিটো ৰাৱণৰ দৃষ্টিভংগীৰ পৰা কোৱা হৈছিল— এয়া তেওঁৰ ৰামায়ণ ধাৰাবাহিকৰ প্ৰথমখন কিতাপ। ইয়াৰ পিছত তেওঁ মহাভাৰত আৰু বাহুবলীৰ চৰিত্ৰসমূহৰ ওপৰত ভিত্তি কৰি ধাৰাবাহিকভাৱে গ্ৰন্থ ৰচনা কৰে। তেওঁৰ কিতাপসমূহ তামিল, হিন্দী, মালয়ালম, তেলুগু, কন্নড়, মাৰাঠী, বাংলা, গুজৰাটী, অসমীয়া, ইংৰাজী, সিংহল, বাৰ্মীজ, জাপানী আৰু ইণ্ডোনেছিয়ান আদি বিভিন্ন ভাষালৈ অনুবাদ কৰা হৈছে। আনন্দে হিন্দী টেলিভিছন ধাৰাবাহিকসমূহ যেনে— ষ্টাৰ টিভিত চিয়া কে ৰাম, চনী টিভিত মহাবলী হনুমান, কালাৰ্ছ টিভিত চক্ৰৱৰ্তী অশোক, নেটফ্লিক্সত চৰফৰোচ, ডিডি নেচনেলত স্বৰাজ, চনী টিভিত শ্ৰীমদ ৰামায়ণ আদিৰ বাবে চিত্ৰনাট্য লিখিছে। তেওঁ অ'টিটি ছিৰিজ টিএজেৰ বাবে কাহিনী লিখিছে। আনন্দে তিনিখন বিজ্ঞাপন ছবিত অভিনয় কৰাৰ উপৰিও দূৰদৰ্শনৰ টিভি শ্ব' স্বৰাজত এট্টাপ্পা নাইকাৰৰ চৰিত্ৰত অভিনয় কৰিছে।

তেওঁৰ অসুৰ গ্ৰন্থখন অ্যামাজন বুকছৰ সম্পাদকসকলৰ "জীৱনকালত পঢ়িবলগীয়া ১০০খন ভাৰতীয় লেখকৰ গ্ৰন্থ"ৰ তালিকাত অন্তৰ্ভুক্ত হৈছিল। কিতাপখন বছৰ জুৰি ১০ লাখতকৈও অধিক কপি বিক্ৰী হৈছে। তেওঁৰ চাৰিখন গ্ৰন্থ ক্ৰছৱৰ্ড বুক এৱাৰ্ডৰ বাবে মনোনীত হৈছিল। ২০১৫ আৰু ২০১৭ চনত ফৰ্বছ ইণ্ডিয়াই তেওঁক ভাৰতৰ "১০০ শীৰ্ষ চেলিব্ৰিটি"ৰ ভিতৰত তালিকাভুক্ত কৰিছিল। আনন্দে দ্য নিউ ইণ্ডিয়ান এক্সপ্ৰেছত সাম্প্ৰতিক পৰিক্ৰমাৰ ওপৰত স্তম্ভ লিখে আৰু তেওঁৰ পষেকীয়া স্তম্ভটোৰ নাম হ'ল একুট এংগেল আৰু আউটলুক ট্ৰেভেলাৰৰ বাবে ভ্ৰমণ স্তম্ভটোৰ নাম হ'ল কম্পাছ।

প্ৰাৰম্ভিক জীৱন

তেওঁ কেৰালাৰ কোচী উপকণ্ঠৰ ত্ৰিপুনিতুৰা নামৰ চহৰত জন্মগ্ৰহণ কৰিছিল। আনন্দ নীলকণ্ঠন কেৰালাৰ গভৰ্ণমেণ্ট ইঞ্জিনিয়াৰিং কলেজ, ত্ৰিচূৰৰ এজন প্ৰাক্তন ছাত্ৰ। তেওঁ ১৯৯৯ চনৰ পৰা ২০২২ চনলৈ ইণ্ডিয়ান অইল কৰ্পোৰেচনত কৰ্মৰত আছিল। তাৰ পিছত তেওঁ পূৰ্ণকালীন লেখক হিচাপে কেৰিয়াৰ গঢ়িবলৈ কৰ্পোৰেচন ত্যাগ কৰে। তেওঁ মালয়ালম আলোচনীবোৰৰ বাবে কাৰ্টুনো আঁকিছিল। তেওঁ অপৰ্ণা আনন্দৰ সৈতে বিবাহপাশত আৱদ্ধ হয় আৰু তেওঁলোকৰ অনন্যা আনন্দ আৰু অভিনৱ আনন্দ নামৰ দুটা সন্তান আছে।

বাহ্যিক সংযোগ

Official website

তথ্যসূত্ৰ

শ্ৰেণী:ভাৰতীয় সাহিত্যিক
শ্ৰেণী:জীৱিত ব্যক্তি